  Майя Бывальцева 2-тӥ куарусёнлы Удмуртиын коронавирус инфекциен черламъёслэн лыдзы 45 адямилы йылӥз. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын Ижкарын 23 улӥсьёс, Можгаын сизьым улӥсьёс, Глазкарын ньыль улӥсьёс. Быдэн кык учыр Балезино, Глаз, Дэри, Кизнер ёросъёсын пусйизы, быдэн одӥг учыр – Алнаш, Дэбес но Пичи Пурга ёросъёсын. 34 мурт йӧназ. Куинь адями улонысь кошкиз – со 77 но 66 аресъем кышномуртъёс но 66 аресъем воргорон Туннэ нуналлы элькунын выль коронавирус инфекцие черлан 3 сюрс 294 учыр лабораториосын зэматэмын. 2 сюрс 697 адями йӧназ, 63 мурт кулӥз. Али 23-езлэн висисьёслэн тазалыксы секыт лыдъяське. Тулыспалысен Удмуртиын коронавируслы 280 сюрс 409 эскеронъёс ортчытӥзы. Тодэ вайытом, нунал азьвыл 38 выль черламъёсты пусйизы вал.  Тегъёс: Тазалык Ижкар висён Удмуртия коронавирус  